Case ID: 1204688
Sentence 2: İddiaçı bu torpaq sahəsini hasara almaqla ondan istifadə etmişdir.Torpaq sahəsi üzərində mülkiyyət hüquqlarının dövlət qeydiyyatına alınması və iddiaçının adına çıxarışın verilməsi ilə bağlı o nümayəndəsi vasitəsi ilə cavabdeh təşkilata müraciət etmiş və müvafiq sənədləri də təqdim etmişdir.Lakin cavabdeh xx.xx.2020-ci il tarixli bildiriş məktubu ilə daşınmaz əmlak üzərində hüquqlarını dövlət qeydiyyatına almaqdan imtina etmiş və bu imtinanı onunla əsaslandırmışdır ki, AR Prezidentinin xx.xx.2015-ci il tarixli 439 saylı Sərəncamı ilə təsdiq edilmiş «Daşınmaz əmlakın dövlət reyestri haqqında» Qanun qüvvəyə minənədək mövcud olmuş daşınmaz əmlak obyektləri üzərində hüquqların əldə edilməsini təsdiq edən sənədlərin siyahısında qəsəbə nümayəndəliyin sərəncamları nəzərdə tutulmamışdır.İddiaçı bu imtina ilə razı olmamışdır və bildirmişdir ki, qeyd edilən torpaq sahəsi ona qanuni əsaslarla ayrılmış və artıq 27 ildir ki,bu torpaq sahəsi iddiaçının istifadəsindədir və həmin torpaq sahəsinin ayrılması digər dövlət orqanları ilə razılaşdırılmaqla aparılmışdır.